Луј Монбрен
Луј-Пјер Монбрен (1. март 1770—7. септембар 1812) је био француски коњички генерал.

Каријера 
У бици код Аустерлица 1805. године истакао се као командант коњичког пука и постао генерал. У ратовима 1806-1807. стекао је глас једног од најхрабријих генерала француске коњице. У Шпанији 1808. године је на челу пољске лаке коњице. Заузима јуришем превој Сомосијера. Следеће године истиче се у Аустрији, у бици код Егмила. Потом командује коњицом у саставу Масенине армије која 1810. године упада у Португалију. Погинуо је у Наполеоновом походу на Русију, у Бородинској бици, на челу 2. коњичког корпуса, при јуришу на утврђење "Батерија Рајевског".

Извори 
 Војна енциклопедија, том 5, Београд (1973)

Рођени 1770.
Умрли 1812.
Личности Француских револуционарних ратова
Личности Наполеонових ратова
Француски генерали